**Приложение № 4**

**Д О Г О В О Р**

№ \_\_\_\_\_ /\_\_\_\_\_\_\_\_\_\_\_\_ 2025 г.

**По обществена поръчка с предмет „Изготвяне на инвестиционен проект и упражняване на авторски надзор“ на строеж: „Изграждане на нова ограда след премахване на аварирала самосрутваща се масивна ограда и премахване на сгради, част от оградата на УПИ I –„за Национален център по заразни и паразитни болести“, ПИ с идентификатор 68134.512.297 по КК и КР на район “Сердика“ кв. 9, м. „ГГЦ Зона В-17, с административен адрес: гр. София бул. „Ген. Н. Столетов № 44А**

**, между**

**НАЦИОНАЛЕН ЦЕНТЪР ПО ЗАРАЗНИ И ПАРАЗИТНИ БОЛЕСТИ**, БУЛСТАТ №000662721 ,със седалище и адрес на управление гр. София, Район Оборище, бул. "Янко Сакъзов"  №26, представляван от проф. д-р Ива Христова - Директор, наричан за краткост **ВЪЗЛОЖИТЕЛ**,

И

……………, с ЕИК, седалище и адрес на управление:………., представлявано от ……………., наричано за краткост **ИЗПЪЛНИТЕЛ**,

Се сключи настоящият договор за следното:

**І. ПРЕДМЕТ НА ДОГОВОРА**

**Чл.1.** (1) ИЗПЪЛНИТЕЛЯТ се задължава да предостави Услугите в съответствие с Техническата спецификация, Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2 и 3 към този Договор („Приложенията“) и представляващи неразделна част от него, както и чрез предложените експерти/екип/ръководен състав (ако е приложимо).

(2) ИЗПЪЛНИТЕЛЯТ следва да разработи проекта по отделните части във фаза „ Работен проект” в обхват, обем и съдържание, съгласно изискванията на приложимото законодателство на Република България, като подпомага ВЪЗЛОЖИТЕЛЯ при извършване на всички съгласувателни действия по отношение на съгласуването на инвестиционния проект с експлоатационните дружества и компетентните органи, заинтересованите страни и лица и отстранява за своя сметка недостатъците на проекта, установени в хода на извършване на проверките от ВЪЗЛОЖИТЕЛЯ и/или от СТРОИТЕЛНИЯ НАДЗОР, включително по време на извършване на строителството.

(3) Авторският надзор се изпълнява по писмена заявка на ВЪЗЛОЖИТЕЛЯ, в съответствие с действащото българско законодателство, като упражняването му се осъществява само в случай че ВЪЗЛОЖИТЕЛЯТ сключи договор за възлагане на строителството въз основа на изработения и приет без забележки проект.

(4) За извършването на дейностите, предмет на този договор, ВЪЗЛОЖИТЕЛЯТ се задължава да заплати на ИЗПЪЛНИТЕЛЯ възнаграждение в размер и при условията на този договор.

(5) ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) работни дни от настъпване на съответното обстоятелство*. (ако е приложимо*).

**ІI. СРОК ЗА ИЗПЪЛНЕНИЕ НА ДОГОВОРА. ПРИЕМАНЕ НА ИЗВЪРШЕНАТА РАБОТА**

**Чл. 2.** (1) Настоящият договор влиза в сила, считано от датата на подписването му и приключва с изпълнение на всички задължения на страните по него..

(2) Срокът за изпълнение на проектирането е 90 календарни дни, започва да тече, считано от датата на предоставяне на изходните данни удостоверена с Приемо-предавателен протокол, и приключва с предаване на инвестиционните проекти по всички части с подписан от ВЪЗЛОЖИТЕЛЯ приемо-предавателен протокол без забележки.

(3) Срокът за изпълнение на авторския надзор съвпада със срока за изпълнение на строително-монтажните работи, като окончателното отчитане на дейността по упражнения авторски надзор се извършва с окончателен доклад за упражнения авторски надзор за срока на строителството по специалности, подписан от ИЗПЪЛНИТЕЛЯ, КОНСУЛТАНТЪТ по смисъла на чл. 166, ал. 1, т. 1 от Закона за устройство на територията (ЗУТ) и ВЪЗЛОЖИТЕЛЯ. В случай, че ВЪЗЛОЖИТЕЛЯТ приема работата без забележки, той утвърждава окончателния доклад, изготвен от ИЗПЪЛНИТЕЛЯ, като отбелязва конкретна дата за удостоверяване на обстоятелството по приемането му.

**Чл.3.** (1) Считано от датата на предаването му, ВЪЗЛОЖИТЕЛЯТ в срок до 10 работни дни преглежда проекта, изработен от ИЗПЪЛНИТЕЛЯ, за пълнота и качество на изпълнението.

(2) В случай, че ВЪЗЛОЖИТЕЛЯТ констатира непълноти и/или несъответствия, и/или недостатъци, той връща проекта с писмени указания за отстраняването им и задържа плащането до приемането на проекта без забележки.

(3) В срок от 10 (десет) работни дни от деня на получаване на писмени указания от ВЪЗЛОЖИТЕЛЯ, ИЗПЪЛНИТЕЛЯТ е длъжен да отстрани констатираните непълноти и/или несъответствия, и/или недостатъци. ВЪЗЛОЖИТЕЛЯТ може да укаже и по- дълъг срок ако преработването на проекта не е по вина на ИЗПЪЛНИТЕЛЯ, а е вследствие на нововъзникнали обстоятелства, включително съществени промени в нормативната уредба и др. обстоятелства, с които е необходимо проектът да се съобрази, но не са били налице при сключването на договора.

(4) ВЪЗЛОЖИТЕЛЯТ e длъжен да съгласува проекта с всички експлоатационни дружества и държавни органи според естеството на конкретния проект, ако такова съгласуване се изисква от действащото законодателство.

**ІІІ. ВЪЗНАГРАЖДЕНИЕ, РЕД, УСЛОВИЯ И СРОКОВЕ ЗА РАЗПЛАЩАНЕ. МЯСТО НА ИЗПЪЛНЕНИЕ**

**Чл.4.** (1) Възнаграждението по настоящия договор е ………………….. лв. без ДДС, като възнаграждението за дейността по проектиране е **………………. (…………………………………) лв. без вкл. ДДС**, а възнаграждението за дейността по осъществяване на авторския надзор е …………………….. (……………….) **лв. без ДДС**. Сумата по предходното изречение включва всички разходи на ИЗПЪЛНИТЕЛЯ по изготвяне на проектите, както и по осъществяването на авторския надзор, в случай че дейността по авторски надзор бъде възложена при реда и условията на договора.

(2) Всички разноски на ИЗПЪЛНИТЕЛЯ по изпълнение на настоящия договор са за негова сметка и се считат включени в определеното по-горе възнаграждение по ал. 1.

(3) В цената по ал. 1 се включват всички разходи по изпълнението на предмета на договора – заплати, осигуровки и всякакви други преки и непреки разходи, и печалбата на ИЗПЪЛНИТЕЛЯ. В случай, че изпълнението на Договора налага извършването на разходи за заплащане на държавни, местни, нотариални или други такси, такива разходи не се считат за включени в Цената и се заплащат директно от ВЪЗЛОЖИТЕЛЯ по указание от ИЗПЪЛНИТЕЛЯ или от ИЗПЪЛНИТЕЛЯ за сметка на ВЪЗЛОЖИТЕЛЯ. В последния случай, направените от ИЗПЪЛНИТЕЛЯ разходи се възстановяват на ИЗПЪЛНИТЕЛЯ от ВЪЗЛОЖИТЕЛЯ срещу представяне на отчетен документ, издаден на името на ВЪЗЛОЖИТЕЛЯ.

(4) Договореното възнаграждение е окончателно и няма да бъде променяно за целия период на изпълнение на договора.

(5) Възстановяването от страна на ИЗПЪЛНИТЕЛЯ на неусвоените суми и превеждане на дължимите лихви, глоби и неустойки ще се извършва по банков път по сметка на ВЪЗЛОЖИТЕЛЯ със следните реквизити:

Банка: ...................................

BIC: ...............................

IBAN: ..................................

(7) ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ.

(6) Дейностите по настоящия договор се извършват на територията на ………………… *(посочва се мястото на изпълнение)*.

**Чл.5.** (1) Възнаграждението за изпълнени дейности по предмета на договора се заплаща в лева по банков път по посочена от ИЗПЪЛНИТЕЛЯ банкова сметка: ……………………………………

1. Плащането за дейността по проектирането ще бъде извършено, както следва:

(а) Авансово плащане в размер на 30% (*Тридесет* *на сто*) от цената за проектиране по чл. 4, ал.1 или ……… (*словом:………*) лева без ДДС и ……… (*словом:…………*) лева с ДДС – в срок до 30 (Тридесет) календарни дни от датата на сключване на договора, представяне на оригинал на фактура за съответната сума и гаранция за авансово плащане в размер на 30%, във форма по избор на ИЗПЪЛНИТЕЛЯ, обезпечаваща цялата сума на авансово предоставените средства с ДДС. Съгласно чл. 111, ал. 3 от ЗОП гаранцията, която обезпечава авансово предоставените средства се освобождава до три дни след връщане или усвояване на аванса. Гаранцията може да бъде предоставена в една от следните форми - парична сума, банкова гаранция или застраховка, която обезпечава изпълнението чрез покритието на отговорността от изпълнителя, издадени съгласно разпоредбите на чл. 111, ал.3 и ал. 4 от ЗОП. В случай, че се предоставя банкова гаранция, същата трябва да е безусловна и неотменима, в нея да е записано името на договора и да е със срок на валидност минимум 30 (тридесет) календарни дни след изтичане на срока за изпълнение съгласно настоящия договор. При представена гаранция под формата на застраховка, текстът на застраховката се съгласува с Възложителя, като срокът на валидност трябва да е минимум 30 (тридесет) календарни дни след изтичане на срока за изпълнение съгласно настоящия договор.

**Забележка:** *ИЗПЪЛНИТЕЛЯТ може да откаже да предостави гаранция за авансово плащане и съответно да не получи предвидената сума за авансово плащане, за сметка на 100 % плащане на стойността на проектирането с окончателното плащане за дейността.*

(б) плащане на сума за разликата в размер до 90% (до Деветдесет процента ) от цената за проектиране по чл. 4, ал. 1 или ……… (*словом:…………*) лева без ДДС в срок до 30 (*тридесет*) календарни дни, след съгласуване на проектната документация с НИНКН и министерство на културата и подписване на приемо-предавателен протокол за цялостно изпълнение на проектирането, подписан от ВЪЗЛОЖИТЕЛЯ и ИЗПЪЛНИТЕЛЯ и представяне на оригинал на фактура за съответната сума от Изпълнителя.

(в) Последно плащане в размер на 10% от цената за проектиране по чл. 4, ал. 1 или ……… (*словом:…………*) лева без ДДС в срок до 10 (*Десет*) календарни дни, след получаване на Разрешение за строеж и съгласуване на ПБЗ и ПУСО от общинската администрация както и след и представяне на оригинал на фактура от страна на Изпълнителя за съответната сума.

**2.** Плащането за дейността по авторски надзор ще бъде извършено, както следва: плащане в размер на 100% от Цената за упражняване на авторски надзор по чл. 4, ал. 1, или …….… (*словом:…………*) лева без в срок до 30 /тридесет/ календарни дни, считано от изпълнение на следните кумулативно дадени условия: а) Съставяне и подписване на Констативен акт за установяване годността за приемане на строежа – Приложение № 15 към чл. 7, ал. 3, т. 15 от Наредба № 3 от 31 юли 2003 година. ; б) окончателен доклад от лицето, упражняващо строителен надзор по чл. 168 ал. 6 до ВЪЗЛОЖИТЕЛЯ в)удостоверение за въвеждане на строежа в експлоатация г) представена от ИЗПЪЛНИТЕЛЯ надлежно оформена фактура – оригинал, издадена от ИЗПЪЛНИТЕЛЯ.

(2) В случай че не стартира строителството или в случай че строителството стартира, но дейността по авторски надзор не бъде заявена от ВЪЗЛОЖИТЕЛЯ, ИЗПЪЛНИТЕЛЯТ се задължава да не предявява искове за неустойки, лихви и/или пропуснати ползи, от какъвто и да било характер или предмет срещу ВЪЗЛОЖИТЕЛЯ.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ. ГАРАНЦИЯ ЗА ИЗПЪЛНЕНИЕ.**

**Чл.6.** (1) При изпълнение на своите задължения по този договор ИЗПЪЛНИТЕЛЯТ се задължава да извърши възложените работи точно и при спазване на:

1. нормативните актове на българското законодателство, имащи отношение към изпълнението на настоящия договор;

2. с изискванията на ВЪЗЛОЖИТЕЛЯ, Закона за устройство на територията, Наредба №4 от 21.05.2001 г. за обхвата и съдържанието на инвестиционните проекти и др. нормативни уредби.

3. проектните материали да бъдат предадени в необходимия брой екземпляри и в указания формат съгласно техническата спецификация, неразделна част от този договор.

(2) ИЗПЪЛНИТЕЛЯТ се задължава за спазва разпоредбите на действащото законодателство, отнасящо се до предмета на договора.

(3) ИЗПЪЛНИТЕЛЯТ се задължава да изпълни предмета на договора с присъщата грижа, ефективност, прозрачност и добросъвестност, в съответствие с най-добрите практики при проектирането и в съответствие с условията на договора, като мобилизира всички финансови, човешки и материални ресурси, необходими за цялостното му изпълнение, съгласно приложимото законодателство.

(4) Единствено ИЗПЪЛНИТЕЛЯТ е отговорен пред ВЪЗЛОЖИТЕЛЯ за изпълнение предмета на договора, включително и при наличието на подизпълнители.

(5) ИЗПЪЛНИТЕЛЯТ се задължава да изпълни в срок предмета на договора по чл.1.

(6) ИЗПЪЛНИТЕЛЯТ се задължава да изготви точна и вярна количествено- стойностна сметка по всички проектни части за дадения обект, както и да изпълни възложените му проектни разработки качествено и в определените срокове;

(7) Изпълнителят се задължава да представи Работния проект в 4 /четири/ екземпляра на хартиен носител на български език - обяснителна записка, работни чертежи, количествена и количествено- стойностна сметки и спецификация на основните, предвидени за влагане строителни продукти и цялата документация в 1 /един/ екземпляр на електронен носител /диск/ при софтуеърна съвместимост с DWG, doc, excel., което се удостоверява с Приемо-предавателен протокол.

(8) ИЗПЪЛНИТЕЛЯТ се задължава да отстранява всички пропуски, недостатъци и грешки в представените проекти по предмета на настоящия договор в срок до 10 /десет/ работни дни от уведомяване от Възложителя, за което последният не дължи заплащане. Отстраняването на констатирани пропуски и несъответствия в инвестиционния проект, дори след неговото приемане, са изцяло за сметка на ИЗПЪЛНИТЕЛЯ.

(8) ИЗПЪЛНИТЕЛЯТ се задължава да участва в обсъждане на проектите и в работни срещи с представители на ВЪЗЛОЖИТЕЛЯ. ИЗПЪЛНИТЕЛЯТ се задължава да извърши услугата по договора качествено, съобразно най-високите стандарти на професионална компетентност, етичност и почтеност.

(9) ИЗПЪЛНИТЕЛЯТ е длъжен да уведомява ВЪЗЛОЖИТЕЛЯ своевременно за всички обстоятелства, които препятстват изпълнението на договора и биха довели до неговото неизпълнение, забавено или лошо изпълнение.

(10) ИЗПЪЛНИТЕЛЯТ се задължава да приема и разглежда всички писмени указания и възражения на ВЪЗЛОЖИТЕЛЯ относно недостатъците, допуснати при извършване на услугите по този договор, и да ги отстранява своевременно за своя сметка.

(11) ИЗПЪЛНИТЕЛЯТ е длъжен да консултира ВЪЗЛОЖИТЕЛЯТ по време на изпълнение на проекта.

(12) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ всички документи и материали, изработени в изпълнение на настоящия договор.

(13) Всички санкции, наложени от общински и държавни органи във връзка с проектирането, са за сметка на ИЗПЪЛНИТЕЛЯ. ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

(14) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право.

(15) В случай че авторският надзор бъде заявен от ВЪЗЛОЖИТЕЛЯ и осъществен от ИЗПЪЛНИТЕЛЯ, по време на изпълнението на СМР ИЗПЪЛНИТЕЛЯТ е длъжен да извършва авторски надзор по съответните части на обекта съгласно чл. 162, ал. 2 от ЗУТ, качествено и в обхвата и при спазване на сроковете и условията по този договор и в съответствие с българското законодателство.

**Чл.7.** (1)ИЗПЪЛНИТЕЛЯТ има право да получи договореното в чл. 4 от настоящия договор възнаграждение по начина и в сроковете, описани в чл.5.

(2) ИЗПЪЛНИТЕЛЯТ има право да изисква и получава наличните изходни данни за проектиране на посочения обект. ИЗПЪЛНИТЕЛЯТ има право да изисква необходимото съдействие за осъществяване на работата по договора, включително предоставяне на нужната информация и документи за изпълнение на договора.

**Чл. 8.** (1) При подписване на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер 3 % (три процента) от стойността на проектирането без ДДС, а именно .......................... (.................. лева и .................. стотинки) лв., под формата на ................……………………………………, която служи за обезпечаване на изпълнението на проектирането.

ИЗПЪЛНИТЕЛЯТ сам избира формата, под която ще осигури гаранцията за изпълнение на договора.

(2) Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: .......................

BIC: ………………..

IBAN: ……………...

(3) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, която да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност – срока за изпълнението на проектирането съгласно договора, като при необходимост срокът на валидност на банковата гаранция се удължава или се издава нова.

Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

(4) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер) и която трябва да отговаря на следните изисквания:

1. да бъде във форма, предварително съгласувана с ВЪЗЛОЖИТЕЛЯ, като застрахователната премия следва да е платима еднократно;

2. да обезпечава безусловно и неотменимо изпълнението на този Договор чрез покритие на отговорността на ИЗПЪЛНИТЕЛЯ;

3. да бъде със срок на валидност – срока за изпълнението на проектирането съгласно договора

Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

(5) ИЗПЪЛНИТЕЛЯТ се задължава най-късно 15 (петнадесет) календарни дни преди изтичане срока на валидност на застраховката да удължи нейното действие. В противен

случай, ВЪЗЛОЖИТЕЛЯТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

(6) В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) работни дни от подписването на допълнително споразумение за изменението.

(7) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ; и/или;

2. предоставяне на документ за изменение на първоначалната банкова гаранция или нова банкова гаранция; и/или

3. предоставяне на документ за изменение на първоначалната застраховка или нова застраховка.

**Чл. 9.** (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване изцяло и приемане от ВЪЗЛОЖИТЕЛЯ без забележки на дейността по проектиране, удостоверено с подписването на съответен двустранен протокол.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията.

**Чл.10.** (1) ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

(2) В случай на задържане от ВЪЗЛОЖИТЕЛЯ на суми от гаранцията, ИЗПЪЛНИТЕЛЯТ е длъжен в срок до 5 (пет) дни да допълни съответната гаранция до размера ѝ, съгласно договора, като внесе усвоената от ВЪЗЛОЖИТЕЛЯ сума по сметка на ВЪЗЛОЖИТЕЛЯ, или учреди банкова гаранция за сума в размер на усвоената или да застрахова отговорността си до размера в посочен в договора.

(3) ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. при пълно неизпълнение на проектирането, в т.ч. когато извършените дейности не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

2. при прекратяване на дейността на ИЗПЪЛНИТЕЛЯ или при обявяването му в несъстоятелност.

(4) Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Гаранция за авансово предоставени средства (ако е приложимо)**

**Чл.11**.(1) След подписването на този Договор и преди извършване на авансово плащане, ИЗПЪЛНИТЕЛЯТ представя на ВЪЗЛОЖИТЕЛЯ и гаранция, която обезпечава авансово предоставените средства в размер на 30 % ( тридесет ) процента „Гаранция за авансово предоставени средства“), представляващи …………. (……….) лв. с ДДС.

(2) Гаранцията за авансово предоставени средства се представя по избор на ИЗПЪЛНИТЕЛЯ в една от формите, посочени в ЗОП, при съответно спазване на изискванията на чл. 8-10.

(3) Гаранцията за авансово предоставени средства се освобождава до 3 (три) дни след връщане или усвояване на аванса.

**Чл.12.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение и Гаранцията за авансово предоставени средства са престояли при него законосъобразно.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.13.** (1) ВЪЗЛОЖИТЕЛЯТ се задължава да заплати възнаграждението (цената) по този договор на ИЗПЪЛНИТЕЛЯ при условията и сроковете, указани в настоящия договор.

(2) ВЪЗЛОЖИТЕЛЯТ се задължава да определи представители от своята администрация, които да контактуват с ИЗПЪЛНИТЕЛЯ и/или негови представители, служители, проектанти, членове на екипа и които да указват необходимото съдействие и представят необходимите изходни данни.

(3) ВЪЗЛОЖИТЕЛЯТ се задължава да осигури достъп на ИЗПЪЛНИТЕЛЯ до обекта, предвиден за проектиране и да съдейства за изпълнението на проектните разработки, както и да определи служители, които ще подписват приемо-предавателните протоколи.

(4) В случай, че ВЪЗЛОЖИТЕЛЯТ има забележки или възражения във връзка с проектите, той уведомява за това ИЗПЪЛНИТЕЛЯ в писмен вид и връща проекта или проектната част с писмени указания за отстраняване на допуснатите несъответствия и непълноти. ИЗПЪЛНИТЕЛЯТ е длъжен да отстрани допуснатите непълноти и несъответствия в срок от 10 работни дни, от получаване на уведомлението по предходното изречение.

(5) ВЪЗЛОЖИТЕЛЯТ има право да задържи съответната част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в настоящия договор.

**Чл. 14.** (1) ВЪЗЛОЖИТЕЛЯТ има право по всяко време да иска от ИЗПЪЛНИТЕЛЯ информация относно извършените дейности, в изпълнение на предмета на настоящия договор, както и да изисква представяне на готови проектни части за удостоверяване етапа на изпълнението и да проследява изпълнението, както и да съгласува предварително проектни решения.

(2) ВЪЗЛОЖИТЕЛЯТ има право да изисква отстраняване на всички пропуски, недостатъци и грешки в проектите, констатирани преди окончателното им приемане или констатирани в резултат на проведена съгласувателна или друга процедура от компетентни органи.

(3) ВЪЗЛОЖИТЕЛЯТ има право да изисква от ИЗПЪЛНИТЕЛЯ всички необходими документи за цялостното последващо използване на проекта и негови съставни части.

(4) В случай че авторският надзор бъде заявен от ВЪЗЛОЖИТЕЛЯ и се осъществява от ИЗПЪЛНИТЕЛЯ, ВЪЗЛОЖИТЕЛЯТ се задължава да уведомява предварително в писмен вид ИЗПЪЛНИТЕЛЯ на посочен от него e-mail, при необходимост от оказване на техническа помощ, при приемането на отделните видове строително-монтажни работи или етапи при изпълнението на обекта, както и при възникването на проблеми от проектантско и изпълнителско естество.

**VI. НЕИЗПЪЛНЕНИЕ. ОТГОВОРНОСТ**

**Чл.15.**(1) При неизпълнение на този договор, всяка от страните дължи обезщетение за причинените вреди, при условията на гражданското и търговското законодателство.

(2) Изплащането на неустойките по този раздел не лишава изправната страна от правото да търси обезщетение по общия ред за всички действително причинени вреди при или по повод изпълнението на договора.

**Чл.16.** (1) При неспазване на срока за изпълнение ИЗПЪЛНИТЕЛЯТ дължи неустойка в размер на 1% от договореното възнаграждение за всеки просрочен ден, но не повече от 10% (десет процента) от стойността на договора.

(2) При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

(3) При разваляне на Договора поради виновно неизпълнение на ИЗПЪЛНИТЕЛЯ, последният дължи неустойка в размер на 20% (двадесет на сто) от стойността на договора.

(4) ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

(5) Плащането на неустойките, уговорени в този Договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно действащото българско законодателство.

**VII. ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 17.** Страните не могат да променят или допълват договора, освен в предвидените в Закона за обществените поръчки случаи.

**Чл.18.** Всякакви промени в Договора, включително на приложенията към него, се правят в писмена форма посредством сключване на допълнително споразумение (анекс), подписано от оторизирани представители на страните.

**Чл.19**. (1) Настоящият договор се прекратява:

1. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

(2) Настоящият договор може да се прекрати:

1.по взаимно съгласие чрез подписването на двустранно споразумение.

2. от изправната страна по договора – при виновно неизпълнение на задължение на другата страна със седемдневно предизвестие, след доказване на виновното неизпълнение;

**Чл.20.** (1) ВЪЗЛОЖИТЕЛЯТ може да прекрати едностранно договора със седемдневно предизвестие при следните условия:

1. При забавяне на някой от сроковете за изпълнение на поръчката с повече от 30 дни.

2. Когато изпълнението не отговаря на предмета на договора изцяло или е толкова лошо, че не може да послужи за целите, за които е необходимо (съдържа съществени недостатъци, които не могат да бъдат поправени или не са били поправени след дадени указания в предвидените срокове).

**XІІІ. НЕПРЕДВИДЕНИ ОБСТОЯТЕЛСТВА**

**Чл.21.** (1)По смисъла на този договор "непредвидени обстоятелства" са обстоятелствата, включително от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия. Докато траят „непредвидените обстоятелства”, изпълнението на договора се спира.

**Чл. 22.** (1) Страните не отговарят една спрямо друга за неизпълнение или лошо, забавено, или некачествено изпълнение на свое задължение в резултат на настъпило събитие, което може да бъде определено като непредвидено обстоятелство, в това число и за причинените от това неизпълнение вреди.

(2) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непредвиденото обстоятелство.

**Чл. 23.** Страната, изпълнението на чието задължение е възпрепятствано от непредвиденото обстоятелство, е длъжна в седемдневен срок писмено да уведоми другата страна за настъпването, съответно - за преустановяване въздействието на непредвиденото обстоятелство.

**IX. СПИРАНЕ НА ИЗПЪЛНЕНИЕТО**

**Чл. 24.** (1)Като се изключат случаите на спиране на изпълнението поради непреодолима сила, страните спират изпълнението по договора, тогава, когато причините са свързани с приемане или одобряване от органи, които не са в състава на администрацията на Възложителя**.** В този случай страните съставят и подписват протоколза спиране изпълнението на договора. В протокола се посочват причините за спирането и периода, за който се спира дейността.

(2) Срокът на изпълнение на договора се удължава с периода на спирането.

**Х. ОБМЕН НА ИНФОРМАЦИЯ. ОБЩИ РАЗПОРЕДБИ**

**Чл. 25.** (1) Страните по настоящия договор следва да отправят всички съобщения и уведомления помежду си само в писмена форма за действителност.

(2) Адрес за кореспонденция и лице за контакт на ИЗПЪЛНИТЕЛЯ:

…………………………………………………………………………

Електронен адрес, посочен от ИЗПЪЛНИТЕЛЯ:…………………

(3) Адрес за кореспонденция и лице за контакт на ВЪЗЛОЖИТЕЛЯ:

…………………………………..

Електронен адрес, посочен от ВЪЗЛОЖИТЕЛЯ………………..

(4) При промяна на адреса си за кореспонденция/електронния адрес или при промяна на банковата сметка на ИЗПЪЛНИТЕЛЯ съответната страна е длъжна незабавно да уведоми другата страна за промяната. В противен случай изпратената кореспонденция на посочения в настоящия договор адрес се счита за валидно връчена. В случай, че ИЗПЪЛНИТЕЛЯТ не е изпълнил задължението си по предходното изречение да уведоми за промяна в банковата си сметка, счита се, че плащанията са надлежно извършени.

**Чл. 26.** За всички неуредени в настоящия договор отношения между страните се прилагат разпоредбите на действащото законодателство на Р България.

**Чл. 27**.В случай на противоречие между каквито и да било уговорки между страните и влезли в сила нормативни актове, приложими към предмета на договора, тези уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от договора не води до нищожност на друга клауза или на договора като цяло.

**Чл. 28**. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще

се отнася за решаване от компетентния български съд.

Настоящият договор се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:

Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Предложение за изпълнение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

**ВЪЗЛОЖИТЕЛ:……………………. ИЗПЪЛНИТЕЛ: ............................**

**Главен счетоводител:...........**